<classify> WAZIRI Mkuu, Kassim Majaliwa amesema hajaridhishwa na ujenzi wa Kituo cha Afya cha Ndago wilayani Iramba mkoani Singida, kwa sababu uko chini ya kiwango.Alitoa kauli hiyo jana wakati akizungumza na wananchi wa Kata ya Ndago mara baada ya kukagua majengo ya kituo hicho. Nimepita kote nchini kukagua vituo hivi lakini hapa wamenikasirisha.Wamenileta kwenye jengo nilikague, nikajua ni jipya kumbe ni la zamani. Lazima nikiri kwamba fedha yetu hapa haijakamilika, jengo la mama na mtoto halijakamilika. Nilipouliza linakamilika lini, wananijibu tuko kwenye final touches tuko hatua za mwisho, alisema Waziri Mkuu Majaliwa.Jengo lile halivutii kabisa, wanaotoa maelezo hakuna kinachoeleweka. Sijaridhishwa kabisa na hali hii. Jengo la upasuaji nalo pia nimeona ni la zamani. Hii ina maana hamjajenga jengo jipya. Mimi nataka nione jengo jipya hapa, alisisitiza.Alipomuuliza Mkurugenzi Mtendaji wa halmashauri hiyo, Leno Mwageni amebakiza kiasi gani cha fedha katika Sh milioni 400 zilizoletwa kwa ujenzi wa majengo hayo, DED huyo alijibu kwamba hakuna kiasi cha fedha kilichobakia.Waziri Mkuu aliwaeleza wananchi hao kwamba Rais John Magufuli, anatambua wao hawana uwezo, na tena wanaugua na kuna watu ambao wanapoteza maisha kwa sababu hawawezi kufika kwenye tiba kwa wakati.Vituo vya afya vinajengwa kila mahali nchini ili wewe mwananchi usilipe nauli kwenda Iramba mjini au Singida mjini kutafuta tiba, bali upate vipimo vyote hapa hapa ulipo. Vipimo vya magonjwa yote vinapatikana hapa hapa.Fedha hizi zikiletwa zinataka pajengwe maabara, chumba cha upasuaji mdogo na mkubwa, chumba cha huduma ya mama na mtoto, chumba cha kuhifadhia maiti na nyumba ya mkuu wa kituo, lakini hapa Ndago fedha yetu imeharibika, alisema.Alipokwenda kukagua chumba cha kuhifadhia maiti, alikuta kuna mlango wa mbele tu. Vyumba vingine vyote havina milango wala mabomba na masinki hayajakamilika, tofauti na taarifa aliyopewa jengo hilo liko tayari.Mkurugenzi nimekuta wagonjwa wamelazwa katika baadhi ya vyumba na kazi haijakamilika. Huwezi kupanga vifaa wakati ujenzi unaendelea ili kumdanganya Waziri Mkuu. Na wala hunidanganyi mimi bali unawadanganya wananchi.Ninazo taarifa kwamba jana mlikesha kupanga vitu ndani. Nenda kaondoe vifaa vyote hadi ujenzi utakapokamilika ndipo madaktari warudi kuendelea na kazi. Serikali hii haiwezi kuvumilia vitu vya hovyo. Hatua kali zitachukuliwa, alisisitiza.Mapema, Mbunge wa jimbo hilo, Mwigulu Nchemba alimweleza Waziri Mkuu kwamba alichangia mifuko 400 ya saruji na wananchi wa kata hiyo walichangia mawe na ujenzi wa msingi.  <topic>: KITAIFA 